1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 57 της 23 Φεβρ./5 Μαρτ. 1993 (ΦΕΚ Α΄  26) Ίδρυση Τμήματος Μεθοδολογίας, Ιστορίας και Θεωρίας της Επιστήμης στο Πανεπιστήμιο Αθηνών. Έχοντας υπόψη: 1.Τις διατάξεις: α)Των άρθρ. 24 παρ. 2, 50 παρ. 6 και 6 παρ. 6 του Νόμ. 1268/1982 «για τη δομή και λειτουργία των Ανωτάτων Εκπαιδευτικών Ιδρυμάτων» (Α΄ 87), όπως το τελευταίο τούτο άρθρο συμπληρώθηκε με το άρθρ. 48 παρ. 1, του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α΄ 173). β)Του άρθρ. 70 παρ. 12 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167). 2.Του άρθρ. 29Α΄του Νόμ. 1558/1985, όπως προστέθηκε με το άρθρ. 27 του Νόμ. 2081/1992 (Α΄ 154). 3.Την γνώμη της Συγκλήτου του Πανεπιστημίου Αθηνών (συνεδρίαση 20.2.1992). 4.Το έγγραφο του Υπουργείου Εθνικής Παιδείας και Θρησκευμάτων Β1/193/18.5.1992 με το οποίο ζητήθηκε να διατυπώσει τη γνώμη του το Συμβούλιο Ανώτατης Παιδείας και ότι έχει παρέλθει άπρακτη η προθεσμία που ορίζουν οι διατάξεις του άρθρ. 50 παρ. 3 του Νόμ. 1268/1982. 5.Το γεγονός ότι από την εφαρμογή των διατάξεων του παρόντος προκαλείται δαπάνη εις βάρος του Κρατικού Προϋπολογισμού ύψους 76.000.000 δραχμ. που θα καλυφθεί από τον προϋπολογισμό του Υπουργείου Εθνικής Παιδείας και θρησκευμάτων (φορέας 120 Α 5214). 6.Την αριθ. 581/1992 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Ίδρυση Άρθρ.1.-1.Ιδρύεται στο Πανεπιστήμιο Αθηνών Τμήμα Μεθοδολογίας, Ιστορίας και θεωρίας της Επιστήμης. 2.Η έναρξη λειτουργίας και η εισαγωγή των πρώτων φοιτητών σ’ αυτό ορίζεται από το ακαδημαϊκό έτος, για το οποίο καθορίζεται για πρώτη φορά αριθμός εισακτέων. 3.Το Τμήμα μέχρι την αυτοδύναμη λειτουργία του διέπεται ως προς την οργάνωση, τη διοίκηση, τη λειτουργία, τον κανονισμό σπουδών και το προσωπικό από τις διατάξεις του παρόντος π.δ/τος κα συμπληρωματικά από τις διατάξεις του Νόμ. 1268/1982, όπως ισχύουν, καθώς και του Νόμ. 2083/1992. Αποστολή Άρθρ.2.-Στα πλαίσια της αποστολής των Ανωτάτων Εκπαιδευτικών Ιδρυμάτων το Τμήμα αυτό, ως ξεχωριστός ακαδημαϊκός κλάδος, έχει ως σκοπό: α)Να καλλιεργεί τη διδ/λία και έρευνα στο αντικείμενο της Μεθοδολογίας, της Ιστορίας και της Θεωρίας της Επιστήμης. β)Να συμβάλλει στη διεπιστημονική έρευνα και συνεργασία των Τμημάτων του Πανεπιστημίου Αθηνών καθώς και Τμημάτων άλλων Πανεπιστημίων στο ως άνω αντικείμενο. γ)Να παρέχει στους πτυχιούχους τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και να προωθεί την οργάνωση και τεχνολογία των Επιστημών, την ηθική των επιστημών και τη σχέση Επιστήμης και Κοινωνίας. δ)Να προωθεί τη μελέτη, την αξιοποίηση και την προβολή της πλούσιας εθνικής κληρονομιάς μας στο επίπεδο των επιστημών και να μεριμνά για τη διαφύλαξή της. Τίτλοι - Διάρκεια Σπουδών Άρθρ.3-1.Το Τμήμα χορηγεί ενιαίο πτυχίο. 2.Ο ελάχιστος αριθμός εξαμήνων που απαιτούνται για τη λήψη του πτυχίου ορίζεται σε 8. ΄Ιδρυση θέσεων Δ.Ε.Π. Άρθρ.4.-Στο Τμήμα ιδρύονται 20 θέσεις Διδακτικού -Ερευνητικού Προσωπικού. (Μετά τη σελ. 236,23) Σελ. 236,41 Τεύχος 1220-Σελ. 73 Τμήμα Μεθοδολογίας, Ιστορίας και Θεωρίας της Επιστήμης 31.Β.κγ.1 Αυτοδύναμη λειτουργία Άρθρ.5.-1.Για την αυτοδύναμη λειτουργία του Τμήματος απαιτείται ο διορισμός 7 μελών Διδακτικού Ερευνητικού Προσωπικού εκ των οποίων 4 τουλάχιστον στις βαθμίδες του καθηγητή ή του αναπληρωτή καθηγητή και η εισαγωγή φοιτητών. 2.Mέσα σε ένα μήνα από την ολοκλήρωση των προϋποθέσεων της προηγούμενης παραγράφου κινείται από τον πρύτανη του Πανεπιστημίου Αθηνών η διαδικασία εκλογής Προέδρου του Τμήματος και σύγκληση της Γενικής Συνέλευσης κατά τα οριζόμενα στο άρθρ. 8 του Νόμ. 1268/82 και 4 παρ. 3 του Νόμ. 2083/1992. 3.Η πλήρωση θέσεων Δ.Ε.Π., Ε.Ε.Π. και Ε.Δ.Ι.Π. που προκηρύσσονται μετά την αυτοδυναμία του Τμήματος, γίνεται σύμφωνα με τις διατάξεις του Νόμ. 1268/1982 και 2083/1992. 4.Η σύσταση των Τομέων του Τμήματος γίνεται με τη διαδικασία που ορίζουν οι διατάξεις του άρθρ. 6 παρ. 4 εδάφ. (ε) του Νόμ. 1268/1982, όπως το εδάφιο αυτό προστέθηκε με το άρθρ. 48 παρ. 1 (στ΄) του Νόμ. 1404/1983. Διαδικασία πλήρωσης των πρώτων θέσεων Δ.Ε.Π. Άρθρ.6.-1.Η πλήρωση των 7 πρώτων θέσεων Δ.Ε.Π. γίνεται είτε με προκήρυξη είτε με μετάκληση κατά τα οριζόμενα στις επόμενες παραγράφους. 2.α)Η προκήρυξη των θέσεων γίνεται με απόφαση του Υπουργού Εθνικής Παιδείας και Θρησκευμάτων, ύστερα από γνώμη της Συγκλήτου του Πανεπιστημίου Αθηνών. β)Η εκλογή των μελών ΔΕΠ του Τμήματος, μέχρι την αυτοδύναμη λειτουργία του, γίνεται από ειδικά σώματα εκλεκτόρων που συγκροτούνται με πράξη του πρύτανη ύστερα από γνώμη της Συγκλήτου. γ)Με την ίδια απόφαση ορίζεται ο πρόεδρος του εκλεκτορικού σώματος καθώς και ο αναπληρωτής του. Στο τμήμα μπορεί να συγκροτούνται περισσότερα από ένα ειδικά εκλεκτορικά σώματα με αρμοδιότητες διακεκριμένες είτε κατά γνωστικά αντικείμενα είτε και ανάλογα με τη βαθμίδα στην οποία ανήκει η προκηρυσσόμενη θέση. Κάθε ειδικό σώμα εκλεκτόρων απαρτίζεται από μέλη ΔΕΠ του ίδιου γνωστικού αντικειμένου με την υπό πλήρωση θέση που ανήκουν στο ίδιο ή άλλο ΑΕΙ της χώρας, ο αριθμός τους είναι τουλάχιστον 11 και η βαθμίδα τους είναι ανώτερη ή ίση με τη βαθμίδα της θέσης που προκηρύσσεται. Αν δεν υπάρχουν ή δεν επαρκούν τέτοια μέλη ΔΕΠ επιλέγονται μέλη ΔΕΠ του συγγενέστερου γνωστικού αντικειμένου του ίδιου ή άλλου ΑΕΙ. Στο ειδικό σώμα εκλεκτόρων περιλαμβάνονται υποχρεωτικά τα μέλη ΔΕΠ που ανήκουν στο Τμήμα. Σελ. 236,42 Τεύχος 1220-Σελ.74 3.Η μετάκληση γίνεται από ειδικό σώμα εκλεκτόρων που συγκροτείται με τη διαδικασία του εδαφ. (γ) της παρ.2 του παρόντος άρθρου, ύστερα από γνώμη της Συγκλήτου και απόφαση του Υπουργού Εθνικής Παιδείας και Θρησκευμάτων τηρουμένων των διατάξεων του άρθρ. 16 του Νόμ. 1268/82 όπως ισχύει. 4.Χρέη γραμματέα του ειδικού σώματος των εκλεκτόρων ασκεί μόνιμος διοικητικός υπάλληλος, ο οποίος ορίζεται μαζί με τον αναπληρωτή του από τον πρύτανη του Ιδρύματος. 5.Στον πρόεδρο, στα μέλη και στον γραμματέα του σώματος των εκλεκτόρων καταβάλλεται αποζημίωση, καθώς και έξοδα μετακίνησης που καθορίζονται με κοινή απόφαση των Υπουργών Οικονομικών και Εθνικής Παιδείας και Θρησκευμάτων. 6.Κατά τα λοιπά εφαρμόζονται αναλόγως οι σχετικές διατάξεις του Νόμ. 2083/1992. Σύσταση γραμματείας Άρθρ.7.Στο Τμήμα συνιστάται Γραμματεία. Η Γραμματεία παρέχει διοικητική και γραμματειακή υποστήριξη για κάθε θέμα που ανήκει στο Τμήμα. Η Γραμματεία οργανώνεται και λειτουργεί σε επίπεδο τμήματος κατά την έννοια του άρθρ. 9 παρ. 4 του Νόμ. 1588/85 (Α΄ 37). Μεταβατικές διατάξεις Άρθρ.8.-1.Μέχρι την αυτοδύναμη λειτουργία του τμήματος, η Σύγκλητος του Πανεπιστημίου Αθηνών δύναται με απόφασή της να συγκροτεί προσωρινή γενική συνέλευση από 7 μέλη ΔΕΠ του Πανεπιστημίου. Με την ίδια απόφαση ορίζεται ένας εκ των μελών της, ως προεδρεύων του τμήματος. Η προσωρινή αυτή γενική συνέλευση έχει όλες τις αρμοδιότητες της γενικής συνέλευσης τμήματος, εκτός της προκήρυξης θέσεων ΔΕΠ, ΕΕΠ και ΕΔΙΠ καθώς και της εκλογής των μελών των κατηγοριών αυτών. Για τα θέματα αυτά η προσωρινή γενική συνέλευση εκφράζει γνώμη προς τη Σύγκλητο. 2.Το πρόγραμμα σπουδών του Τμήματος αυτού μέχρι την αυτοδύναμη λειτουργία του καθορίζεται με πράξη του Πρύτανη μετά από γνώμη της προσωρινής γενικής συνέλευσης. 3.Μέχρι την αυτοδύναμη λειτουργία του Τμήματος είναι δυνατή με πράξη του Πρύτανη, ύστερα από πρόταση της προσωρινής γενικής συνέλευσης του Τμήματος, η πρόσληψη επισκεπτών καθηγητών, εντεταλμένων επίκουρων καθηγητών, ειδικών επιστημόνων ή επιστημόνων του Π.Δ. 407/1980, με εξάμηνη ή ετήσια σύμβαση, για την κάλυψη εκπαιδευτικών αναγκών του Τμήματος. Για τη διαδικασία πρόσληψης εφαρμόζονται αναλόγως οι σχετικές κατά περίπτωση διατάξεις. 4.Η προκήρυξη και πλήρωση θέσεων ΕΕΠ και ΕΔΙΠ μέχρι την αυτοδύναμη λειτουργία του Τμήματος γίνεται από τη Σύγκλητο, σύμφωνα με τη διαδικασία που καθορίζεται από τις οικείες διατάξεις για κάθε κατηγορία. 31.Β.κγ.1 Τμήμα Μεθοδολογίας, Ιστορίας και Θεωρίας της Επιστήμης